ગુજરાતી સમાચાર: નાક પર પડ્યો વિચિત્ર ડાઘ, બે વર્ષ બાદ મહિલા ડોક્ટરને બતાવવા ગઈ તો ખબર પડી કે... | Woman Discoveres Spot On Nose Which Was Actually A Cancer - Health News | I Am Gujarat
Gujarati News Health નાક પર પડ્યો વિચિત્ર ડાઘ, બે વર્ષ બાદ મહિલા ડોક્ટરને બતાવવા ગઈ...
Published: Nov 16, 2019 15:26 pm IST
લંડન: 37 વર્ષની એક મહિલાને નાક પર એક વિચિત્ર પ્રકારનો ડાઘ પડી ગયો. યુકેમાં રહેતી મેન્ડી પોલાર્ડ નામની આ મહિલાને લાગ્યું કે તેને કદાચ કોઈ પ્રકારનું ઈન્ફેક્શન થયું હશે. શરુઆતમાં તો તેના નાક પર દેખાતો ડાઘ ખૂબ જ નાનો હતો. બે વર્ષ પહેલા તેની નજર તેના પર ગઈ હતી. જોકે, આ ડાઘ મોટો થઈ જતાં અને ક્યારેક-ક્યારેક રાત્રે તેમાંથી લોહી નીકળતાં મેન્ડી ડોક્ટરને બતાવવા ગઈ.
જે ડાઘને મેન્ડી સામાન્ય સમજી રહી હતી તેને ચકાસીને ડોક્ટરે જે નિદાન કર્યુ તે સાંભળીને તેના પગ નીચેથી જમીન ખસી ગઈ હતી. ડોક્ટરે જણાવ્યું કે ખરેખર તો તેને સ્કીન કેન્સર થયું છે, અને તે તેના નાકની માંસપેશીઓને ખાઈ રહ્યું છે. જો સમયસર સારવાર ન થઈ તો મેન્ડીને તેનું નાક કપાવવું પડશે.
મેન્ડીએ તાત્કાલિક સર્જરી કરાવીને પોતાના નાક પર થયેલા આ કેન્સરને દૂર કરાવ્યું. તેના કારણે તેના નાકમાં ઉપરની તરફ કાણું પડી ગયું હતું, જેને સ્કીન ડ્રાફ્ટિંગથી પૂરવામાં આવ્યું હતું. મેન્ડીએ જણાવ્યું હતું કે, તેને તો એમ જ હતું કે ડોક્ટર તેને કોઈ ક્રીમ લખી આપશે, અને તેને લગાવવાથી તે થોડા સમયમાં સાજી થઈ જશે. પરંતુ જ્યારે ડોક્ટરે કેન્સરની વાત કરી ત્યારે તે ધ્રૂજી ગઈ હતી.
શરુઆતમાં તો મેન્ડી સર્જરી કરાવવા માટે તૈયાર જ નહોતી. પરંતુ ડોક્ટરે તેને કહ્યું કે જો તે આમ જ તેના નાકને રહેવા દેશે તો આગામી પાંચેક વર્ષમાં તેને આખેઆખું નાક કપાવવું પડશે.